cyanic-selkie/wikianc huggingface dataset:
Jimi Hendrix
Band of Gypsies
Hendrix ble arrestert 3. mai 1969 på flyplassen i Toronto med hasj og heroin i bagasjen. Hendrix påsto i rettssaken at rusmidlene hadde blitt lagt i bagen hans av en fan, og han ble frikjent.
Woodstockfestivalen
Da Redding forsvant fra gruppa tok Hendrix kontakt med sin gamle venn fra militæret og The King Kausuals, Billy Cox. Han hadde fortsatt med Mitch Mitchell på trommer, og gitaristen Larry Lee, en annen gammel venn, og perkusjonistene Juma Sultan og Jerry Velez. Etter et opphold på en herregård i Shokan, New York, USA, der de øvde, opptrådte gruppa på Woodstockfestivalen.
Hendrix sto øverst på festivalens plakat 18. august 1969. Flere andre kjente artister, som The Who, Jefferson Airplane, Santana, Grateful Dead og Janis Joplin, opptrådte der. Det var meningen at Hendrix skulle avslutte festivalen søndag kveld. På grunn av enorme forsinkelser kom ikke Hendrix på scenen før mandag morgen. Da var det kun i høyden 180,000 igjen av et publikum på 500,000.
De ble introdusert som The Jimi Hendrix Experience, men Hendrix rettet det raskt til Gypsy Sun and Rainbows, og spilte så et to timer langt sett, det lengste i karrieren. Hendrix opptrådte blant annet med sin versjon av den amerikanske nasjonalsangen, «The Star Spangled Banner». På tross av lyder som kan minne om maskingevær og fallende bomber, påsto Hendrix at det ikke var ment som et politisk utsagn, men kun som en alternativ framførelse av nasjonalsangen.
Band of Gypsys
Etter to spillejobber og en opptreden på Dick Cavett Show oppløste Hendrix The Gypsy Sun and Rainbows, men beholdt bassist Billy Cox. Sammen med trommeslager Buddy Miles dannet han en ny trio ved navn Band of Gypsys. Etter ti dagers øving på Juggy´s Sound Studio var gruppen samspilt og produserte etter hvert en anselig mengde nytt materiale, inkludert blant annet «Earth Blues» med The Ronettes på bakgrunnskor. Band of Gypsys holdt fire konserter i Fillmore East, New York City, USA, nyttårsaften og første nyttårsdag 1969–1970, hvorav opptak fra den ene konserten ble til albumet Band of Gypsys, som dermed oppfylte kontrakten med Ed Chalpin. Dette er den eneste konsertinnspillingen som ble utgitt mens Hendrix levde, bortsett fra samlealbumet fra Woodstockfestivalen.
Den andre og siste opptredenen med Band of Gypsys fant sted en måned senere, den 28. januar 1970. En festival med tolv forskjellige band og artister, kjent som Winter Festival for Peace i Madison Square Garden i New York. I likhet med under Woodstockfestivalen, ble Hendrix på grunn av forsinkelser nødt til å opptre svært sent, nærmere bestemt klokken tre på natten. Han var tydelig ruspåvirket, og ikke i stand til å spille. Etter en versjon av «Who Knows» spilte bandet en halv låt til, hvorpå Hendrix stoppet midt i sangen og satte seg ned på scenen. Forskjellige forklaringer på hans bisarre oppførsel har kommet fram. Buddy Miles påsto at manager Michael Jeffery ga Hendrix LSD for å sabotere bandet og få tilbake The Experience, mens blueslegenden Johnny Winter sa det var Hendrixs venninne Devon Wilson som hadde lagt noe i drinken hans av en eller annen ukjent grunn.
The Experience/The Cry of Love-bandet
Jeffery handlet raskt etter skandalen. Han sparket øyeblikkelig Buddy Miles og Billy Cox, og fikk Noel Redding og Mitch Mitchell over fra England. Målet var et comeback for The Experience med den originale besetningen på en kommende turné. Før turneen startet ble det klart at Redding og Hendrix ikke kunne samarbeide, og Billy Cox ble hentet tilbake.
Mesteparten av 1970 besto i å spille i studio i løpet av uken og spille konserter i helgene. The Cry of Love-turneen begynte i april på LA Forum i Los Angeles. Turneen besto av 30 opptredener, og sluttet på Honolulu på Hawaii 1. august 1970. En del av disse opptredenene ble spilt inn.
Electric Lady Studios
Electric Lady Studios åpnet 1. august 1970, og var designet av arkitekten John Storyk. Det var konstruert spesielt for Hendrix, med runde vinduer og en maskin som kunne produsere mangefarget belysning. Hendrix tilbrakte kun fire uker med innspilling i studioet, mesteparten mens håndverkere fremdeles holdt på. En åpningsfest gikk av stabelen 26. august 1970, etterfulgt av en innspilling av «Belly Button Window». Han dro så til London med Air India for å spille på Isle of Wight-festivalen sammen med Billy Cox og Mitch Mitchell.
Turné i Europa
En turné i Europa var stablet på bena for å betale regninger etter studiobyggingen, betaling av skatt og andre utgifter og for å reise penger til produksjon av han neste album, First Rays of the New Raising Sun. Men forventninger fra fansen om å spille gamle låter, knuse gitarer også videre gjorde Hendrix sur, og i Århus, Danmark gikk han av scenen etter to sanger, og bemerket: «I've been dead a long time». På turné i Sverige oppdaget Hendrix duoen Hansson & Karlsson, og ble en stor fan av dem. Han spilte inn deres komposisjon «Tax Free», som finnes på den posthume utgivelsen War Heroes.
Den 6. september 1970 holdt Hendrix sin siste offisielle konsert, på Fehmarn Festival i Vest-Tyskland. Det var en dårlig stemning på festivalen, opprørsaktig atmosfære, og Hendrix ble møtt med buing på scenen.
Leaktojávri
Leaktojávri er en innsjø i Porsanger kommune i Finnmark.
Jimi Hendrix
Turné i Europa
En av Hendrix' siste kjente studioinnspillinger var en gitarsolo på «Old Times Good Times» med Stephen Stills.
Død
Jimi Hendrix døde 18. september 1970 i en leilighet i Samarkand Hotel, 22 Lansdowne Crescent i London, etter å ha tatt ni sovepiller av merket Vesperax sammen med noe vin. Omstendighetene rundt hans død er ikke helt klarlagte, men det er på det rene at han tilbragte sin siste natt sammen med Monika Dannemann. Han ligger gravlagt på gravplassen Greenwood Memorial Park i Renton utenfor Seattle hvor det har blitt reist et minnesmerke.
Mote
Bilder av Hendrix viser ham med ringer, brosjer og medaljonger, og han brukte ofte pins som uttrykte solidaritet med hippiebevegelsen, og Bob Dylan, som han var en stor fan av.
Politikk og rasisme
Selv om han ble en verdensstjerne var det vanskelig å unngå å bli utsatt for rasisme, særlig i de amerikanske sørstatene. Hendrix ble også kritisert av de svarte for å spille «hvit musikk», og for å ha hvite musikere i bandet. Han ble også stadig kontaktet av forskjellige grupperinger, inkludert Black Panthers, som ville bruke hans berømmelse for å fremme sine egne saker.
Rusmiddelbruk
Hendrix brukte sannsynligvis en del LSD. Det finnes også bilder av ham mens han røyker marihuana. Han benyttet seg også av piller, både sovepiller og oppkvikkende piller. Han var beryktet blant venner for å bli sint og voldsom hvis han drakk alkohol.
Det er ingen holdepunkter for å si at Hendrix brukte heroin, og ingen i hans familie, hans kjærester eller venner, eller noen av hans biografer har påstått at han var en bruker av heroin. Det var ikke spor av heroin i kroppen hans etter hans død, ei heller var det sprøytemerker på ham.
Naomi Oreskes
Naomi Oreskes er professor i historie- og vitenskapsstudier ved University of California San Diego og forfatter. Hun har arbeidet på studier om geofysikk, klimaspørsmål som global oppvarming og vitenskapshistorie.
Jimi Hendrix
Gitarer
Fender Stratocaster Hendrix eide og spilte forskjellige gitarer opp gjennom karrieren, men er mest kjent for å spille på Fender Stratocaster. Han kjøpte sin første Stratocaster i 1965.
Naomi Oreskes
Bakgrunn
Oreskes ble uteksaminert fra Stuyvesant High School i 1976. Hun mottok sin BSc-grad i gruvegeologi fra Royal School of Mines ved Imperial College, University of London i 1981 og arbeidet som Research Assistant ved geologiinstituttet og som Teaching Assistant i geologi, filosofi og anvendt geovitenskap ved Stanford University fra 1984. Hun mottok PhD-graden ved Graduate Special Program i geologisk forskning og vitenskapshistorie ved Stanford i 1990. I 1994 mottok hun National Science Foundations Young Investigator Award i 1994.
Jimi Hendrix
Gitarer
Gibson Flying V
Naomi Oreskes
Bakgrunn
Hun har arbeidet for United States Environmental Protection Agency og U.S National Academy of Sciences og har undervist ved Dartmouth, Harvard og New York University (NYU). Hun er medlem av 'History of Science Society. Hun er forfatter og har bidradd til en rekke essay og tekniske rapporter i økonomisk geologi og vitenskapshistorie i tillegg til tre bøker:
Jimi Hendrix
Gitarer
Hendrix eide flere Gibson Flying V, blant annet en som han selv hadde malt om. Han hadde også en spesiallaget Flying V for venstrehåndsspilling. Han brukte ofte Flying V når han spilte «Red House».
Naomi Oreskes
Bakgrunn
Oreskes er for tiden Provost ved Sixth College på University of California, San Diego.
Oreskes skrev et essay om vitenskap og samfunn Beyond the Ivory Tower: The Scientific Consensus on Climate Change i tidsskriftet Science i desember 2004.
Jimi Hendrix
Forsterkere
Hendrix er mest kjent for sine Marshall-stack. Han spilte på Marshall Super Lead 100W forsterkere, med 4x12 høyttalerkasser. Etter hvert brukte han tre forsterkere med til sammen seks høyttalerkasser.
Hendrix brukte også Fender-forsterkere, særlig i studio, men også under konserter. Han hadde en periode et oppsett med Fender Dual Showman som han brukte live. I studio brukte han Fender Twin Reverb, Fender Bassman og Fender Dual Showman, ofte med Marshall høyttalerkasser. På albumet Axis: Bold as Love ble en Fender-forsterker med en spesiallaget roterende høyttaler benyttet innspillingen av «Little Wing».
Effektpedaler
Hendrix brukte Dallas Arbiter Fuzz Face mye, særlig i starten av karrieren. Etter hvert lagde elektronikkeksperten Roger Mayer mange modifikasjoner av pedalen, men live brukte Hendrix mye Fuzz Face.
Vox wah-wah
Hendrix er for alltid assosiert med lyden av wah-wah-pedalen. Han foretrakk en modell som er kjent som Clyde McCoy picture wah, fordi den hadde et bilde av trompetisten Clyde McCoy på baksiden av pedalen. Den var laget av Jen i Italia, men ble markedsført under navnet Vox.
Roger Mayer Octavio
Hendrix møtte Roger Mayer mens han holdt på med innspillingen av «Purple Haze». Mayer hadde da under utvikling en pedal som produserte en tone som var en oktav høyere enn den som ble spilt, i tillegg til å gi en forvrenging av lyden. Hendrix la på et nytt spor med denne pedalen på «Purple Haze», og brukte den mye på Axis: Bold as Love og også mye live, noe som kan høres på Band of Gypsys-albumet.
Univox Uni-Vibe
Det amerikanske selskapet Univox kom på markedet med en pedal i 1969 som skulle etterligne lyden av en roterende høyttaler. Hendrix adopterte raskt denne pedalen, og den ble en del av hans lydpalett fra 1969 og til hans død. Blant annet på «Machine Gun» på Band of Gypsys.
Blåbringebær
Blåbringebær (Rubus caesius) er en lav, krypende busk med rund, tornete stengel. Busken har hvite, iblant rosa, blomster som sitter samlet i små kvaster. Busken får blåsvarte, spiselige bær som modner i august.
Formellitteratur
Formellitteratur er en betegnelse på litteratur som følger faste normer for form og innhold. Betegnelsen stammer fra formalistisk litteraturteori. Fordi slik teori definerer kunst som noe originalt og «underliggjørende», får betegnelsen et negativt preg. Følgelig brukes den nå sjelden om førmodernistisk høylitteratur, selv om slik litteratur oftest er basert på «formler».
Blåbringebær
Utbredelse
Blåbringebær vokser i det meste av Europa og det nordlige Asia, hvor den opptrer som pionerart i skogbryn og lysninger, ved grøfter og i kratt sammen med andre fuktelskende busker og stauder. I Norge finnes blåbringebær kun sparsomt og lokalt i Sør-Norge.
Formellitteratur
Betegnelsen formellitteratur brukes idag helst om underholdningslitteratur eller genrelitteratur som krim og science-fiction.
Torpedo (TV-serie)
Torpedo er en norsk thrillerserie som gikk på TV 2 i 2007. Serien handler om en anerkjent Torpedo i Oslo som havner i store problemer når et innkrevningsoppdrag går alvorlig galt. Hovedrollen ble spilt av Jørgen Langhelle. Regi var ved Trygve Allister Diesen. Serien gikk på søndagskvelder
Serien hadde et seersnitt på 538 000 og en gjennomsnittlig markedandel på 36,7 %. Premieren ble sett av 626 000.
Handling
Terje (Jørgen Langhelle) er en tidligere soldat i Forsvarets spesialkommando (FSK) som nå er kjent som Oslos beste og mest diskré torpedo. Han har et rykte som gjør at han sjelden behøver å ty til voldelige metoder, og har gode kontakter på begge sider av loven. Og derfor får han stadig nye oppdrag, også i finanskretser. En ren rutinejobb utvikler seg til et sant helvete for han fordi han sender den mindre stabile kompisen Sebastian (Aksel Hennie) for å hente det siste lille avdraget på en jobb han egentlig tror er over.
Handlingen strekker seg over fire dager.
Om serien
Serien hadde et budsjett på 20 millioner kroner. Den fikk sju millioner kroner i støtte fra Norsk Filmfond og et tilsvarende beløp fra TV 2. De de øvrige seks millionene skulle komme fra forhåndssalg til de nordiske land og Tyskland. Trygve Allister Diesen har jobbet til og fra med manuset til «Torpedo» i nesten ti år.
I rollene og om personene
Mindre roller spilles av Lisa Werlinder, Kyrre Haugen Sydness, Morten Faldaas, Maria Schwartz Dal, Anneke von der Lippe og Sven Nordin.
Natalja Soboleva
Natalja Soboleva (født 11. desember 1995) er en russisk snøbrettkjører som konkurrerer i parallell. Hun representerte landet sitt under Vinter-OL 2014 i Sotsji, der hennes beste resultat var en åttendedelsfinale i parallellslalåm.
Under Vinter-OL 2022 i Beijing, ble hun utslått i kvalifiseringen.
Pierre Magnan
Pierre Magnan (født 19. september 1922 i Manosque, Frankrike, død 28. april 2012 ) var en fransk forfatter.
Bakgrunn
Magnan arbeidet som typograf fra han var tretten til 20 år, da han under andre verdenskrig måtte gå i dekning for å unnslippe arbeidstjeneste, og sluttet seg etterhvert til den franske motstandsbevegelsen.
Forfatter
Etter krigen arbeidet han i et transportselskap mens han arbeidet mot et mål om å etablere seg som forfatter. Hans første roman, L'aube insolite, kom allerede i 1946. Gjennombruddet skjedde imidlertid ikke før han i 1976, etter å ha blitt oppsagt som overtallig, skrev kriminalromanen Le sang des Atrides. Etter dette har Magnan utgitt en rekke romaner, hvorav flere er prisbelønnet og/eller filmet. Han er oversatt til syv språk.
I 2000 ble The Murdered House, den engelske oversettelsen av Magnans mest kjente bok, La maison assassinée, utvalgt for britiske Crime Writers Associations høythengende Ellis Peters Historical Dagger Award.
Magnans kriminalromaner er blitt beskrevet som «Provence Noir» og berømmet for å formidle «smaken, lukten og følelsen av Provence».
25. august
25. august er den 237. dagen i året, 238. i skuddår. Det er 128 dager igjen av året.
Navnedag
Ludvig, Lovise, Louise.
Navnedagen er etter kong Ludvig IX av Frankrike (Ludvig den hellige), som døde i 1270.
Fødsler
Se flere som er født 25. august i Kategori:Fødsler 25. august.
Dødsfall
Se flere som døde 25. august i Kategori:Dødsfall 25. august.
Wahlenbergfjorden
Wahlenbergfjorden er en fjord på sørvestsiden av Nordaustlandet på Svalbard, mellom Gustav V Land (Vestfonna) og Gustav Adolf Land (Sørfonna). Wahlenbergfjorden munner ut i Hinlopenstretet som ligger mellom Nordaustlandet og Spitsbergen. Den er oppkalt etter den svenske botanikaren Göran Wahlenberg.
Fjorden er 58 kilometer lang, og dermed den lengste fjorden på Nordaustøandet og den femte lengste fjorden på Svalbard. På sørsida av fjorden går fjordarmen Palanderbukta sørvestover.
Fjorden inngår i Nordaust-Svalbard naturreservat.
Coupling
Coupling er en britisk sitcom som gikk på BBC mellom 2000 og 2004. Alt i alt ble det laget 28 episoder fordelt på 4 sesonger. I tillegg ble det spilt inn fire amerikanske episoder med andre skuespillere. Dette ble imidlertid en fiasko, og episodene ble aldri sendt. Serien tar for seg forhold og seksuelle relasjoner de seks hovedpersonene er involvert i.
I Norge ble den først vist på TVNorge i 2002 med tittelen To, fire, sex. I 2005 ble serien begynt sendt på NRK 2.
Susan Walker
Susan, spilt av Sarah Alexander er Steves kjæreste, Sallys bestevenn og Patricks eks-kjæreste. Susan fremstår som en velorganisert person, og mye av komikken i hennes karakter ligger nettopp i kontrasten både til Steve og til Sally og Jane. Samtidig viser hun til tider også en viss usikkerhet, noe hun gjerne lar gå ut over Steve. Susan jobber for øvrig ved samme kontor som Jeff.
Jeff Murdoch
Jeff, spilt av Richard Coyle er Steves bestevenn, og, på tross av at han er waliser, kommer det flere ganger i serien henvisninger til at de gikk på skole sammen. Jeff er en utpreget komisk figur som er elendig til å forholde seg til kvinner. Den seksuelle frustrasjonen han ikke kan skjule, blandet med vanvittige historier og fantasier om forhold og sex, i særdeleshet lesbiske forhold, samt et snev av noe som neppe kan være annet enn Tourettes syndrom, gjorde Jeff til en elsket figur blant seriens seere. Imidlertid opplevde Coyle assosiasjonen mellom ham og sin rollefigur hemmende, og trakk seg derfor etter den tredje sesongen.
Sally Harper
Sally, spilt av Kate Issit, er Susans bestevenn. Hun driver en skjønnhetssalong, samtidig som hun er nærmest manisk opptatt av sitt eget utseende og frykten for å bli gammel. Hennes største frykt ser ut til å være frykten for å dø ensom. På tross av dette utmerker hun seg særlig i de første sesongene som en person som ikke er i stand til å ha et vellykket forhold. Sally er ellers en trofast Labour Party-velger.
U2 (Berlins undergrunnsbane)
U2 er en linje i Berlins undergrunnsbane. Den har 29 stasjoner og er 20,7 kilometer lang. Den begynner i bydelen Pankow og går gjennom Berlins østlige sentrum via Alexanderplatz, den gamle bykjernen (Potsdamer Platz), Berlins vestlige sentrum (Wittenbergplatz, Zoologischer Garten) og Olympia-Stadion til endestasjonen Ruhleben. U2 er sammen med U1, U3 og U4 blant de eldste i Berlins undergrunnsbane og de er alle bygget i Kleinprofil.
Coupling
Patrick Maitland
Patrick, spilt av Ben Miles er Susans eks-kjæreste og en utpreget sportsbilkjørende playboy og Tory-velger. Patrick gir inntrykk av å ha en svært ensporet tankegang der det eneste målet er å få seg sex, og videofilmer ofte erobringene sine. Det er gjennom serien flere hentydninger til at han skal være godt utstyrt nedentil. Uten at det sies eksplisitt er det mye som tyder på at han er forretningsmann.
U2 (Berlins undergrunnsbane)
Andre kjenter stasjoner inkluder Gleisdreieck, Ernst-Reuter-Platz, Deutsche Oper, Theodor-Heuss-Platz, Schönhauser Allee, Bismarckstraße, Vinetastraße og Mendelssohn-Bartholdy-Park.
Coupling
Jane Christie
Jane, spilt av Gina Bellman er Steves eks-kjæreste, noe hun har problemer med å komme over. Følgelig har hun store problemer med de forholdene hun gjennom serien ender opp i. Hun hevder også å være biseksuell, selv om det er en påstand som betviles av de andre. Jane er ellers ansatt i en lokalradiostasjon der hun har ansvaret for trafikkrapportene.
Oliver Morris
Oliver, spilt av Richard Mylan dukker opp som fast figur i fjerde sesongen gjennom at han har avtalt et (katastrofalt, skal det vise seg) stevnemøte med Jane. På dette tidspunktet er han preget av ennå ikke å ha kommet over å ha blitt dumpet for halvannet år siden. Oliver driver en tegneseriebutikk og er en utpreget nerd. Som komisk figur spiller han nærmest en slapstick-rolle ved at han til stadighet havner i ydmykende situasjoner.
U2 (Berlins undergrunnsbane)
Under den kalde krigen var linjen delt i to. I Vest-Berlin lå høybanestrekningen mellom Wittenbergplatz og Berlinmuren brakk, og hensatte vogner på stasjonen Bülowstraße ble brukt som loppemarked. I Øst-Berlin ble linjen trafikkert som linje A mellom Vinetastraße og Mohrenstraße (tidligere "Kaiserhof" etter det berømte hotellet på stedet). Etter gjenforeningen er hele linjen tatt i bruk som U2 og forlenget til Pankow i nordøst. En ny stasjon Mendelssohn-Bartholdy-Park ble bygd ved Landwehrkanalen.
U2 er den eneste linjen på Berlins undergrunnsbane som bruker togsett som ble konstruert i DDR-tiden (BVG-Baureihe G).
Genrelitteratur
Genrelitteratur, også skrevet sjangerlitteratur, kan betegne litteratur som bevisst er skrevet i henhold til konvensjoner eller tradisjoner for form og innhold. Ettersom dette strider mot den modernistiske estetikkens krav om originalitet og «underliggjøring», vil betegnelsen av mange oppfattes som nedsettende. En noenlunde synonym betegnelse er formellitteratur, altså litteratur som følger en slags oppskrift.
Eksempler på genrelitteratur kan være krim, science-fiction og westernfortellinger.
De senere tiårs interesse for genrestudier innenfor litteraturvitenskapen retter seg heller mot «større» og mindre spesifikke genre som novellen og dramaet, eller mot litteraturhistoriske epoker som renessansen.
Austre Moland kirke
Austre Moland kirke er en korskirke fra 1673 på Brekka i Arendal kommune, tidligere Austre Moland kommune. Inntil 1948 var skrivemåten Østre Moland kommune og Østre Moland kirke.
Historikk
Den ble opprinnelig bygd som en liten langkirke i 1673. Utvidet og ombygd til korskirke i 1779. Kirken fikk da også nytt tårn og fire mindre spir. Byggmester var Ole Nilsen Weierholt. Maling og dekorering av kirken ble utført av Anders Grundesøn Løwe i 1797 for 300 riksdaler, men det var hans malersvenn Nils Christensen som malte alle bildene av engler og apostler. Utvendig har kirken malt dekor rundt vinduene.
Kirkeklokkene er fra 1752 og 1754; begge er støpt av Jakob Jørgen Rendler som på den tiden var klokkestøper i Kristiansand.
Austre Moland kirke var valgkirke i 1814.
Marie Elisabeth Lüders-huset
Marie Elisabeth Lüders-huset (tysk: Marie-Elisabeth-Lüders-Haus) er en bygning i tilknytning til Riksdagen i Berlin, og ble åpnet i 2003 som den tredje parlamentsbygningen ved Spree. Den huser Forbundsdagens vitenskapelige servicesenter, med bl.a. parlamentsbiblioteket, arkiv og pressesenter. Bygningen er oppkalt etter sosialpolitikeren og kvinnesakskvinnen Marie Elisabeth Lüders.
Sammen med Kanzleramt og Paul-Löbe-Haus utgjør Marie Elisabeth Lüders-huset en arkitektonisk enhet kalt Band des Bundes, som er det føderale regjerings- og parlamentsområdet i bydelen Mitte.
Marie Elisabeth Lüders-huset og Paul Löbe-huset er knyttet sammen med to broer over Spree.
Øvrige parlamentsbygninger
De to øvrige store parlamentsbygninger oppført i umiddelbar nærhet til Riksdagsbygningen, Paul Löbe-huset og Jakob Kaiserhuset er også oppkalt etter politikere fra de viktigste politiske partier i Tyskland etter den andre verdenskrigen: Paul Löbe SPD og Jakob Kaiser CDU.
24. august
24. august er den 236. dagen i året, 237. i skuddår. Det er 129 dager igjen av året.
Navnedag
Bertil, Belinda. (se Helligdager nedenfor: Barsok)
Fødsler
Se flere som er født 24. august i Kategori:Fødsler 24. august.
Dødsfall
Se flere som døde 24. august i Kategori:Dødsfall 24. august.
Hannah Rosander
Hannah Widell, også kjent som Hannah Rosander (født 1975) er en svensk programleder. Hun har ledet programmer som Bitch, Harem, Tilsammans og Par på prov, og dessuten sitt eget talkshow, Hannah. I Norge er hun best kjent som programleder for Big Brother 2006 sammen med Brita Møystad Engseth.
Hun har også vært sjefredaktør for den svenske utgaven av ukebladet Cosmopolitan.
Joakim Bonnier
Joakim «Jocke» Bonnier (født 31. januar 1930 i Stockholm, død 11. juni 1972 i Le Mans i Frankrike), kalte seg selv Jo Bonnier på engelsk, var en svensk racerkjører. Han var sønnesønn av bokforleggeren Karl Otto Bonnier.
Fullstendige Formel 1-resultater
(Forklaring) (Resultater i uthevet skrift indikerer pole position, resultater i kursiv indikerer raskeste runde)
Breibogen
Breibogen er en 10 km bred bukt på nordvestsiden av Spitsbergen på Svalbard. Den går 5-7 km inn i landet, mellom Biscayarhuken i vest og Reinsdyrflya i øst – Haakon VII Land. Den munner ut i Nordishavet.
Sør i bukta reiser høye og bratte fjell seg – Primatesfjella når hele 765 meter. Området er en del av Nordvest-Spitsbergen nasjonalpark.
Byblia
Byblia er en slekt av sommerfugler som hører til gruppen Biblidinae i den store familien flikvinger (Nymphalidae). Disse sommerfuglene lever i Afrika og India.
Utseende
Middelsstore, oransje og svarte sommerfugler.
Levevis
Biblidinae er tropiske skogsinsekter. Larvene lever på planter i vortemelkfamilien (Euphorbiaceae).
Utbredelse
Slekten er utbredt over store deler av Afrika sør for Sahara, inkludert Madagaskar, og forekommer også i India.
Småstraumvatnet
Småstraumvatnet (nordsamisk: Kosenjávri eller Váltovuonjávri, historisk også skrevet Kåsenjavri og Valtuvuonjavri) er en innsjø i Sør-Varanger kommune i Finnmark. Den har utløp mot nord til Småstraumelva.
Corinna Boccacini
Corinna Boccacini (født 10. mars 1985) er en italiensk snøbrettkjører som konkurrerer i parallell. Hun representerte landet sitt under Vinter-OL 2014 i Sotsji, der hennes beste resultat var nummer 4 i parallellslalåm.
Hell Music Festival
Hell Music Festival, stiftet i 1992 som Hell Blues Festival, var en musikkfestival som ble arrangert årlig i Stjørdal – med blant annet scener på Hell. Fra 1992 til 2005 ble festivalen arrangert i september, i 2006 skiftet festivalen navn og arrangementstidspunkt til juni i et forsøk på å nå et større publikum. Festivalen ble slått konkurs høsten 2007 med flere millioner kroner i underskudd.
Blues in Hell, som ble etablert i 2008, arrangerer bluesfestival i september i likhet med den opprinnelige Hell Blues Festival.
2006
Festivalen ble i 2006 avholdt i perioden 22.-25. juni, og den trakk totalt et publikum på 10 000. Størst oppmerksomhet fikk Bob Geldof, som både holdt et innlegg på konferansedelen av festivalen, ble tildelt utmerkelsen "Ambassador of Hell" og holdt en konsert. Andre utøvere var blant annet Deep Purple, Buddy Guy, Madrugada,Leif Ødegaard og gitarkameratene Askil Holm, Alejandro Fuentes, Kurt Nilsen og Espen Lind.
''Her mangler tekst om arrangementene for perioden 1992-2005. Dersom du sitter med disse opplysningene, vennligst rediger teksten.''
Harald Eia
Harald Meldal Eia (født 1966) er en norsk sosiolog, komiker, skuespiller, tekstforfatter, radio- og tv-programleder.
Bakgrunn og utdannelse
Eia ble født den 9. februar 1966 på Rykkin i Bærum. Han gikk på Valler videregående skole og jobbet som avisbud i flere år før han begynte å studere ved Universitetet i Oslo. Han har filosofi mellomfag, matematikk og data grunnfag. Han leverte hovedoppgaven Lidende ledere og kompetente kalkulatører : næringslivsfolks symbolske kamper i sosiologi i 1992.
Komikerkarrière
Han var med i en teatersportgruppe som ble nordiske mestere i 1994. Han er kjent for en rekke humorprogram på NRK, i samarbeid med blant andre Bård Tufte Johansen og Atle Antonsen. I 2010 fikk han Fritt Ords honnør og Mensa Norges pris 2010 for den populærvitenskapelige TV-serien Hjernevask.
I 2010 forlot Eia NRK sammen med Bård Tufte Johansen og startet produksjonsselskapet Funkenhauser Productions. I 2012 ble han programleder i TV-serien Brille, først på NRK og fra 2013 på TVNorge. For programmet har han blitt nominert til Gullruten 2016 i klassene Beste mannlige programleder og Publikumsprisen og Gullruten 2018 i klassen Beste mannlige programleder. I 2020 tok Einar Tørnquist over som programleder i Brille.
Sammen med Tore Sagen startet han i 2022 podkasten Tore og Haralds podkast på Schibsteds podkastplattform PodMe. I podkasten tar de opp etikk og ulike perspektiver rundt aktuelle tema. Podkasten ble kåret til morsomste podkast under Humorprisen 2022.
Saint George (Barbados)
Saint George er et parish (distrikt, «prestegjeld») sentralt i sørenden av Barbados.
Carl-Johan Bonnier
Han er utdannet siviløkonom ved Handelshøyskolen i Stockholm i 1974, og ble administrerende direktør for Semic International i 1983. I morselskapet Bonnier AB ble han viseadministrerende direktør i 1987, administrerende direktør i 1992, konsernsjef i 1992 og styreformann i 1998.
Pierre Curie
Pierre Curie (født 15. mai 1859 i Paris, død 19. april 1906 samme sted) var en fransk vitenskapsmann som var kollega av og gift med Marie Curie.
Liv og virke
Han og hans kone Marie klarte å isolere to radioaktive stoffer rundt år 1900. Den ene kalte de polonium etter Maries hjemland Polen og det andre Radium som betyr «det som stråler». Ekteparet undersøkte disse stoffene og konkluderte at det kom stråling fra atomkjernene. De sendte ut energi.
Han ble tildelt nobelprisen i fysikk i 1903 sammen med Marie Curie og Henri Becquerel.
Han ble drept i en ulykke. En dag han skulle på jobb, skulle han smette forbi en hest på gaten rue Dauphine. Hesten skled på brosteinen, og han kom mellom hesten, et kjerrehjul og brosteinene. Han døde momentant.
Han var far til Irène Joliot-Curie og Eve Curie.
Ødevatnet
Ødevatnet (finsk: Evettijärvi) er en innsjø i Sør-Varanger kommune i Finnmark. Den ligger 90 meter over havet, i den sørøstre delen av Øvre Pasvik nasjonalpark, og har et areal på 2,86 km².
Vatnet har to hovedtilløp: Fra nord kommer Hallerbekken (også kalt Lille Ødevassbekken), og fra sør Hannabekken, som har sine kilder på finsk side av grensa. Ødevatnet har utløp mot øst gjennom Ødevassbekken, ei sideelv til Pasvikelva.
Fylkesvei 309
Fylkesvei 309 (Fv309) går mellom Teie og Årøysund på Nøtterøy i Færder kommune. Veiens lengde er 9,4 km.
Før 1. januar 2010 var veien riksvei, etter at regionsreformen trådte i kraft har den status som fylkesvei.
Båtførerprøven
Båtførerprøven er en teoretisk prøve i grunnleggende sjømannskap i Norge. Båtførerprøven er obligatorisk for førere av enkelte fritidsbåter fra 1. mai 2010.
Det kreves ingen form for praksis i forbindelse med båtførerprøven eller for å få utstedt båtførerbevis. Dette er en åpenbar svakhet og flere båtutleieselskaper i utlandet har etter hvert blitt skeptiske til det norske båtførerbeviset. Av denne grunn har Norge inngått en avtale om innføring av et nytt båtførersertifikat, der man også innfører krav til praksis iht. til ICC "International Certificate of Competence". Dette gjelder fra 1. mai 2012.
Det nye internasjonale båtførersertifikatet ICC skal utstedes på grunnlag av en dokumentert praktisk prøve som er gjennomført hos en godkjent skole. Prøven kan avlegges for seil- eller motorbåt, eller eventuelt begge deler.
Sjøfartsdirektoratet anslo at rundt 170,000 personer måtte ha bestått båtførerprøven innen 1. mai 2010. Personer som har tatt båtførerprøven tidligere, slipper å ta prøven på nytt. Det stilles ikke krav til å gjennomføre kurs før prøven avlegges. Man kan lese selv som for eksempel selvstudie eller ta et nettkurs.
Om prøven
Pensum til Båtførerprøven består i dag av tre hovedelementer:
Sjømannskap
Kandidaten skal ha kunnskap om:
Lover og regler
Kandidaten skal ha god kunnskap om Sjøveisreglenes avsnitt om:
Navigasjon og kartlesing
Båtførerprøven kan tas som nettkurs og i regi av en rekke kursarrangører i landet. Selve prøven/eksamen må tas på et godkjent testsenter som det finnes mange av i hele landet.
22. august
22. august er den 234. dagen i året, 235. i skuddår. Det er 131 dager igjen av året.
Navnedag
Harriet, Harry.
Fødsler
Se flere som er født 22. august i Kategori:Fødsler 22. august.
Dødsfall
Se flere som døde 22. august i Kategori:Dødsfall 22. august.
Jens Böhrnsen
Jens Böhrnsen (født 12. juni 1949 i Bremen) er en tysk jurist, dommer og politiker (SPD). Han var fra 2005 til 2015 senatspresident i Bremen, dvs. bystatens ministerpresident. Han ble valgt som president for forbundsrådet for ett år fra 1. november 2009, og var i kraft av denne stilling, fungerende statsoverhode i Tyskland da Horst Köhler trakk seg som Tysklands president 31. mai 2010 til etterfølgeren Christian Wulff tiltrådte 30. juni.
Gentlemen’s agreement
Gentlemen's agreement (direkte oversatt fra engelsk: «Overenskomst mellom herrer») er i alminnelig språkbruk et bilde for en stilltiende overenskomst mellom inviterte parter som kjenner forutsetningene for å tre inn i en slik overenskomst, og som hver i sær borger for overholdelsen av overenskomstens uskrevne betingelser mot tap av egen ære og aktelse innenfor det fellesskap de er blitt invitert inn i. I avtaleretten er «Gentlemen's agreement» beslektet, men ikke identisk med, muntlig avtale.
Fylkesvei 3138
Fylkesvei 3138 går mellom Syrbekk og Eik i Tønsberg kommune. Veien er 1,3 km lang.
Frem til 2019 hadde veien betegnelsen fylkesvei 529 (Vestfold).
Teatergata (Oslo)
Teatergata (1-9, 2-10) er en sentrumsgate i Oslo. Gaten går fra Akersgata til C.J. Hambros plass.
Lambertseter Skøyteklubb
Mellom tidsperioden 1968 til 1986 brukte skøyteklubben Lambertseter stadion som arena.
Guvernementet Taurida
Guvernementet Taurida (Таврическая губернія) var et guvernement i det russiske keiserdømmet. Det inkluderer Krimhalvøya og fastlandet mellom nedre del av elven Dnepr og kystlinjene til Svartehavet og Azovhavet. Det ble dannet i 1802 ved oppløsningen av oblastet Taurida som en følge av den administrative reformen til Paul I som reorganiserte de sørvestlige territoriene som ble annektert av Krim-khanatet. Administrativt sentrum for guvernementet var byen Simferopol. Provinsen fikk sitt navn Taurida etter det tidligere greske navnet på Krimhalvøya.
Administrative inndelinger
Guvernementet var delt inn i åtte ujezder (landkommuner) og to områder med bystatus (градоначальство).
Tre av dem er på fastlandet: og syv på Krimhalvøya:
Geografi
Taurida grenset til naboguvernementene Jekaterinoslav og Kherson i nord. Ved Kertsjstredet grenser det til Det frie land av doniske kosakker. Forøvrig er området naturlig avgrenset av Svartehavet og Azovhavet.
Fastlandet og halvøya skiller seg ganske mye fra hverandre. Guvernementets størrelse var 39.497 km², der fastlandet utgjorde 23.583 km² og i hovedsak består av stepper. Befolkningen i regionen utgjorde i 1906 1.634.700 innbyggere. På denne tiden var fastlandet i hovedsak befolket av ukrainere og russere, men hadde også betydelige innslag av minoriteter som tyskere, grekere, armenere og jøder, mens befolkningen på Krimhalvøya var Krim-tatarer og russere, også her med minoriteter av tyskere, grekere, armenere og karaimitter. De urbane sentrene var Simferopol, Sevastopol, Theodosia, Bakhchisaray og Yalta på Krimhalvøya, og Aleshki (nå Tsyurupynsk), Berdyansk, og Melitopol på fastlandet.
Orophila
Utseende
Ganske små (vingespenn 35-40 millimeter) sommerfugler med flikete vinger. Oversiden er svart eller brunsvart med skinnende blå tegninger. Undersiden av forvingen er rødaktig, mørkere i spissen, undersiden av bakvingen gråbrun.
Levevis
Biblidinae er tropiske skogsinsekter. Slekten Orophila lever i tåkeskog mellom 1300-2200 meter over havet. Larvenes næringsplante(r) er ukjent. Disse sommerfuglene sitter gjerne i løvverket noen meter over bakken, men kan komme ned til bakken for å suge i seg saltholdig vann fra mineralrik, fuktig jord.
Utbredelse
Slekten er utbredt fra Venezuela i nord til Bolivia i sør.
Radionuklide
En radionuklide er et atom med en ustabil kjerne som er karakterisert ved at overflødig energi enten kan gå til en nylig dannet partikkel i atomkjernen eller til et atomært elektron (intern konversjon). I prosessen omdannes radionukliden ved å sende ut fotoner, elektroner, nøytroner eller andre subatomære partikler. Disse partiklene danner det som kalles ioniserende stråling. Radionuklider finnes naturlig og lages kunstig.
Strålingen fra en radionuklide under omdanning er som et fingeravtrykk for den spesielle radionukliden. Det er mulig å måle strålingen og karakterisere den ved partikkeltype og energi. Det er slik en kan skille radionuklider i fra hverandre. Ved gammaspektroskopi sorteres gammapartikler med samme energi slik at de opptrer som en topp i spekteret. Cesium 137 har for eksempel gammastråling (fotoner) med energi 662 keV. Ved denne energien bygger det seg opp en topp etter hvert som tellingen skrider frem. Radionuklider ender etter omdanning som stabile atomer.
Omdanning av radionuklider kalles radioaktiv omdanning, på engelsk: radioactive decay, svensk radioaktivt sønderfall og dansk: radioaktvivt henfall. Radionuklider og radioaktiv omdanning blir feilaktig omtalt som radioaktivitet. Det finnes kart over alle radionuklider, radionuklidekart eller isotoptabell.
Aktivitet og becquerel (enhet)
Aktiviteten i 1 gram Ra-226 er 1 Ci = 37 GBq = 37 • 109 Bq. Det arbeides med å redefinere enheten for aktivitet, men inntil videre gjelder avledingen fra den gamle enheten curie (Ci) enheten. Aktivitet til en radionuklide blir feilaktig beskrevet som radioaktivitet. Se ekstern lenke. En samling av radionuklider kalles en radioaktiv kilde. Dette er en strålekilde der radionuklidene i den omdannes ved utsending av ioniserende stråling.
Aktivitet måles i et aktivitetsmeter. Dette er et ionisasjonskammer formet som en liten brønn. Derav navnet brønnkammer. Den radioaktive kilden som inneholder en ukjent aktivitet settes i brønnen. Strømmen fra ionseringen i kammeret måles. Hver radionuklide som skal bestemmes må ha en kalibreringskoeffisient. Aktiviteten til nukliden beregnes fra målt strømmen og kalibreringskoeffisient. Aktivitetsmeter kalles også dosekalibrator i nukleærmedisin. Aktiviteten til en radionuklide må beregnes ved et bestemt tidspunkt.
NRK Nord-Trøndelag
NRK Nord-Trøndelag var NRKs distriktskontor i Nord-Trøndelag fra 1984 til 2002. NRK opprettet et eget kontor på Steinkjer 28. september 1976, og NRK Nord-Trøndelag ble offisielt åpnet som en egen enhet 7. januar 1984. I 1988 var delingen mellom NRK Nord-Trøndelag og NRK Sør-Trøndelag fullført. De to distriktskontorene ble til slutt slått sammen til NRK Trøndelag igjen fra 1. juli 2002. Lokalene på Steinkjer eksisterer fremdeles som et lokalkontor av NRK Trøndelag.
Distriktssjefer/distriktsredaktører i NRK Nord-Trøndelag:
Eggceller
Eggceller er de hunnlige kjønnscellene hos planter, dyr, sopp og enkelte protister, dannet ved meiose. Eggceller hører til de største av cellene til dyrene. Hos noen organismer kan eggcellen begynne cellekløyving og gjennomgå fosterutviklingen uten å bli befruktet, men i de fleste tilfeller vil en eggcelle måtte smelte sammen med en sædcelle for å kunne utvikle seg. En eggcelle som har smeltet sammen med en sædcelle kalles en zygote.
Genetikk
En eggcelle dannes ved meiose i nesten alle tilfeller. En slik eggcelle er haploid, og inneholde bare et kromosom fra hvert av kromosomparene. Får å få et fullt diploid kromosomsett må eggcellen ta opp i seg kjernen fra en sædcelle.
Noen eggceller vil imidlertid utvikle seg selv uten befruktnng. Hos mange encellede organismer vil en slik organisme gjennomføre et helt livsløp som haploid, og selv produsere sæd- og eggceller uten foregående meiose. Et slik system gir opphav til generasjonsveksling, der annenhver generasjon er haploid og annenhver diploid. Slike egg kalles gjerne sporer, og de diploide individene kalles gametofytter. Generasjonsveksling finnes hos mange alger, men også hos primitive landplanter som moser og karsporeplanter.
Hos en del dyr vil ubefruktede haploide eggceller gi opphav til hanner, mens befruktede egg gir opphav til hunner. Dette er særlig vanlig hos sosiale insekter som vepser og maur, der en hunn vil lagre større mengder spermier fra flere paringer og bruke disse til å lage arbeidere. Når sædlageret er tomt, vil det dannes haploide egg, som gir opphav til hanner. Dette systemet finnes hos alle vepser (veps, bier, maur), skallskjoldlus og trips, og finnes hos enkelte arter av barkebiller og hjuldyr.
Enkelte eggceller dannes uten at de gjennomgår meiose. Disse eggene vil ha morens fulle diploide kromosomsett og vil ikke trenge befruktning for å begynne fosterutviklingen. Dette fenomenet kalles partenogenese, og individer som vokser opp fra slike eggceller vil være naturlige kloner av moren. Dette systemet finnes hos flere grupper både hos insekter, krepsdyr, fisk, amfibier og krypdyr, men er ukjent hos pattedyr og fugler. I de fleste tilfellene vil artene veksle mellom generasjoner med kjønnet og ukjønnet formering.
Eggceller hos pattedyr
Pattedyrenes eggceller (herunder menneskets) er en kvinnelig kimcelle. Eggcellen dannes ved meiose der nesten all cytoplasma blir i den ene dattercellen. Den andre cellen kalles en «polcelle»og er svært mye mindre og går normalt i oppløsning. Deretter følger en ny celledeling, der hvert kromosom strippes ned til enkle DNA-tråder. Igjen vil det dannes en polcelle. Etter modning løsner eggcellen fra eggstokken og blir fanget opp av egglederen (ovulasjon, eggløsning). Hos de aller fleste pattedyr vil disse hormonene også være aktive i å bringe hunnen i løpetid, der kroppen hennes blir klargjort for paring. I egglederen blir eggcellen liggende i et par døgn, og kan da bli befruktet. Eggcellen gjennomgår en utvikling som er regulert av hormoner.
I ekstremt sjeldne tilfeller kan eggcellen befruktes av en av polcellene fra meiosen og gro fram til fødsel.
Botnedalsvatn
Innsjøen er oppdemmet og regulert som magasin for Byrte kraftverk. Det blir også overført vann til Botnedalsvatn fra Strandstøylsdalsvatnet i Smogåis nedbørfelt.
Owen Arthur
Owen Seymour Arthur (født 17. oktober 1949 på Barbados, død 27. juli 2020 i Bridgetown på Barbados ) var statsminister på Barbados fra 1994 til 2008. Han var leder for Barbados' arbeiderparti.
Stevneplassen i Skien
Stevneplassen i Skien er et 58 000 m² stort parkområde som ligger i bydelen Falkum. Området brukes til sirkus, messer, markeder, utstillinger, stevner, konserter og festivaler. Det er en rekke bygninger på området, slik at 8000 m² er under tak. Det mest kjente og tradisjonsrike arrangementet på Stevneplassen er Handelsstevnet, som ble arrangert siste uka i august hvert år frem til 2011.
Under andre verdenskrig var det om lag 5000 tyske soldater i Skien, og Stevneplassen var en av de områdene i byen som ble brukt til forlegning. Tyskerne bygde da flere brakker og en ridehall, og disse bygningene er i dag i bruk som utstillingshaller.
På Stevneplassen står også Wilhelm Rasmussens statuer av Dag Eilivsson og Gregorius Dagsson, laget i 1958.
I tillegg holder fotballpuben Fort Falkum til her, som er et samlingssted for supportere av fotballklubben Odds Ballklubb i forbindelse med hjemme- og bortekamper.
ITavisen
Utgiverselskapet IT media ble i 2005 kjøpt av Aller Internett, som da eide to andre nettsteder som publiserer IT-nyheter; Dinside Data og digi.no. Da Aller-konsernet overtok Dagbladet, ble ITavisen overført til DB Medialab. I 2015 solgte DB Medialab flere nettsteder, og i forbindelse med dette tok Trond Bie i januar 2015 over som ansvarlig redaktør etter Tore Neset. 1. februar tok Bie også over eierskapet (gjennom selskapet Pollination Publishing) og samme vår tok han med seg redaksjonen til Silicon Valley i USA.
Redaksjonelt innhold
ITavisen.no søker først og fremst å presentere nyheter om forbrukerelektronikk, videospill og informasjonsteknologi som er relevante for folk flest. Slik skiller nettstedet seg fra andre IT-relaterte nettsteder som Digi.no, Hardware.no og ITpro.no. Avisens slagord er «for deg som lever digitalt».
I kjølvannet av dot-com-bobla var redaksjonen redusert til tre personer, og det ble bestemt å skifte redaksjonell profil. Nettstedet hadde inntil da skrevet for et profesjonelt publikum og blant annet fulgt finansnyheter innen IT-verdenen, men gikk over til en mer uformell profil der videospill, mobiltelefoner, humor og internettfenomen (mem) fikk plass.
I 2020 opprettet ITavisen en søsterpublikasjon med navnet "Politainment" (kombinasjon av politikk og entertainment ) med slagordet "fordi propaganda er kjedelig". Utover i året så man økende forekomst av kryssposting til de to sidene. Siden bærer preg av å lene seg mot høyre, og har både igjennom kommentarer og tilhørende podcast gjentatt ikke-verifiserte påstander om bl.a. Hunter Biden og "korrupt media"
Forumet på ITavisen
Fra 2000 til 2012 hadde ITavisen et eget, brukermoderert diskusjonsforum på nettstedet. Etter kritikk fra lesere ble dette oppgradert til IP-Board i 2011, samtidig som at Disqus ble tatt i bruk som innloggings- og kommentarfeltssystem. I september 2012 valgte redaksjonen å legge ned forumet etter at flere av moderatorene sluttet, og forumet slet med store mengder spam. Manglende trivsel og få brukere ble også trukket fram i begrunnelsen. Avgjørelsen ble kritisert i kommentarfeltet under artikkelen.
Anatomi på hest og storfe
Navn på delene på dyrene
Her er en kjøttokse brukt til illustrasjon.
Reddik
Reddik er en spiselig rotfrukt i korsblomstfamilien. Det finnes mange varieteter med forskjellig størrelse, farge og dyrketid.
Navn
Det vitenskapelige navnet Raphanus er gresk og betyr «hurtig forekommende». Det norske reddik kommer fra det latinske ordet radix som betyr «rot».
Melodi Grand Prix 1963
Melodi Grand Prix 1963 var den fjerde utgaven av Melodi Grand Prix, Norges nasjonale uttaking til Eurovision Song Contest. NRK fikk inn 221 bidrag og plukket ut fem av dem til finalen 10. februar 1963. Vinneren ble «Solhverv» sunget av Jan Høiland med lite orkester og Nora Brockstedt med Kringkastingsorkestret. Vinnerlåten var komponert av Dag Kristoffersen. I den internasjonale finalen fikk Anita Thallaug oppgaven med å representere Norge. «Solhverv» endte på firedelt sisteplass uten poeng. Dette var første gang Norge fikk 0 poeng i Eurovision Song Contest.
Sendingen
NRK fikk tilsendt 221 bidrag, og en egen jury valgte ut fem av dem til finalen. Juryen besto av programsekretær Otto Nielsen, pianist Robert Levin og Turid Johansen fra NRKs platearkiv.
Finalen gikk av stabelen søndag 10. februar i Store Studio på Marienlyst, og Odd Grythe var programleder. Bidragene ble først framført akkompagnert av Jørg Petter Røeds ensemble, før de ble framført på nytt av nye artister, akkompagnert av Kringkastingsorkestret under ledelse av dirigent Øivind Bergh. Blant artistene var kjente navn som Jens Book-Jenssen, Ray Adams og Nora Brockstedt, som deltok i sin tredje finale. Miss Norway 1962, Beate Brevik, var også en av artistene.
Finalen ble spilt inn om ettermiddagen og var ferdig ved 18-tiden. Deretter ble programmet sendt i opptak på fjernsynet samme kveld klokka 20.00.
Avstemning
I likhet med 1961 og 1962 ble vinnerlåten kåret av en jury bestående av fem mannlige oslojournalister og deres respektive koner. Hvert jurymedlem ga fra 1 til 10 poeng til hver sang. «Solhverv» vant en overlegen seier og fikk 22 poeng mer enn andreplassen. Siden finalen ikke finnes i NRKs arkiver, er ikke alle detaljene fra avstemningen kjent. Poengene under dommer A er stemmene til Morgenpostens Yngvar Holm.